Hei Kotiväki!
Lukuvuosi on käynnistynyt Iltapäiväkerho Puuhalassa mukavasti. Ekat viikot on totuteltu IP:n toimintaan, sääntöihin ja ihan perusrutiineihin. On ulkoiltu vielä paljon, säät on suosinut muutamaa sadekuuroa lukuun ottamatta. Koulun liikuntasalissa on tehty ohjattuja leikkejä ja pelejä. Luokkatiloissa on piirrelty, askarreltu koruja ja tehty hamahelmitöitä. Myös katuliidut on ollut käytössä ulkoilussa. Joka toinen viikko perjantaisin meillä on suosittu leffapäivä ja ensimmäinen elokuvakin on keretty katsomaan (Itse Ilkimys 4). 

Syyskuussa jatketaan samoilla hommilla vielä, kun ulkoilukelitkin toivottavasti suosii. Toki ulkoilemme joka tapauksessa, joten toivomme että lapsella löytyy asianmukaiset varusteet myös sadepäivän sattuessa. Pyrimme myös järjestämään "erikoisohjelmaa" joinain päivinä, mistä laitetaan kotiin erikseen infoa.

